Dioksasiinviolett

Dioksasiinviolett on sünteetiline orgaaniline ühend, mida kasutatakse violetse pigmendina paljudes tööstuslikult toodetavates värvides.

Värvainete indeksis on dioksasiinvioleti tähis PV23 (Pigment Violet 23) ja 51319.PV23. - The Color of Art Pigment Database: Pigment Violet, PV

 Kirjeldus 
Ühend kuulub heterotsükliliste ühendite dioksasiinide gruppi, kuid seda saadakse karbasoolidest, kondenseerides kloraniili ja 3-amino-N-etüülkarbasooli.PV23. - The Color of Art Pigment Database: Pigment Violet, PV Ühendi struktuur on telgsümmeetriline.

Dioksasiinvioleti värvus on kas sügav-tumesinine lilla või punakasvioletne, st pigmendist on olemas kaks varianti. Pigment on väga hea värviandvusega, kuid pleegib, seejuures on sinine toon väiksema valguskindlusega ja punakasvioletne toon veidi valguspüsivam. Paremad omadused on pigmendil õli- ja akrüülvärvides, akvarellides on vähene valguskindlus probleemiks, eriti kui pigmendi osakaal kasutatavas värvis on võrreldes sideainesisaldusega väike.PV23. - The Color of Art Pigment Database: Pigment Violet, PV

 Kasutamine 
Dioksasiinvioletti kasutatakse kunstitarvetes, ka lastele mõeldud vaha- ja õlikriitidesPigment Violet 23. - PubChem, värvides nagu õli-, tempera-, akrüül- ja akvarellvärvid, seda saab toonimiseks lisada tsemendile ja tadelaktile ning lubivärvile, kasutada freskomaalisDioxazine Violet . - Kremer Pigmente. Samuti kasutatakse seda riidevärvides, kosmeetikas ja juuksevärvides, samuti mõnedes kodukeemiatoodetesPigment Violet 23. - PubChem.

 Viited 

 Välislingid 
  Dioxazine Purple. - LBNL Pigment Database

Kategooria:Orgaanilised värvipigmendid